ยังไม่สรุป! ประชุมรัฐมนตรี “OPEC-พันธมิตร” ส่งต่อรอบ “เวียนนา” โหวตลด-ไม่ลดผลิต
ยังไม่สรุป! ประชุมรัฐมนตรี "OPEC-พันธมิตร" ส่งต่อรอบ "เวียนนา" โหวตลด-ไม่ลดผลิต
12 พ.ย. 2561

ผู้สื่อข่าวรายงานว่า การประชุม Joint Ministerial Monitoring Committee หรือ JMMC ที่เป็นการประชุมระดับรัฐมนตรีระหว่าง โอเปคกับพันธมิตร จัดขึ้นที่ กรุง Abu Dhabi เมื่อวันที่ 10-11 พ.ย.ที่ผ่านมา โดยที่ประชุมจะประเมินสภาวะตลาดปี 2562 และแผนการรับมือ หลังจากการคว่ำบาตรอิหร่านเริ่มกำหนดแล้ว กับปริมาณการผลิตน้ำมันดิบของสหรัฐฯ ที่เพิ่มสูงขึ้นมาในปีนี้
ล่าสุด ผลที่ประชุมมีมติให้เลื่อนการลงความเห็นการปรับโควต้าการผลิตในปี 2562 ออกไป เพื่อทำการประชุมอย่างเป็นทางการอีกครั้งที่ เวียนนา ในวันที่ 6 ธันวาคม นี้ โดยให้เหตุผลว่า น้ำมันดิบในตลาดนั้นยังมีอยู่อย่างเพียงพอ
ด้าน นาย คาลิด อัล-ฟาลีห์ รัฐมนตรีพลังงานของซาอุดิอาราเบียกล่าวว่า จะมีการผันผวนของราคาน้ำมัน และสต๊อกน้ำมัน โดยในการประชุมนี้ เรายังไม่ได้เริ่มหารือกันในเรื่องของการปรับโควต้าการผลิต โดยอาจเป็นไปได้ว่าจะมีการลดการผลิตลง แต่นั่นก็เป็นเรื่องที่ต้องรอพิจารณากันอีกครั้ง
โดย นาย  คาลิด อัล-ฟาลีห์ ยังกล่าวต่ออีกว่าทางซาอุดิอาราเบีย นั้นไม่ขัดข้องหากต้องลดการผลิตลงเพื่อไม่ให้มีการผลิตน้ำมันดิบที่มากจนเกินความจำเป็นของตลาด